 Isu soo baxaas Alla bariga ah ee roob doonta lagu samaynayay ayaa salaadii roob doonta ahayd ka dib uu hadal kooban oo duco iyo waano isugu jira halkaa ka jeediyay Madaxweyne Kuxigeenka Somaliland Md: Axmed Yuusuf Yaasiin, waxaana uu ugu horayn sheegay in abaaraha iyo dhibaato kasta oo dhacdaa ay ka dhalato danbiga dadka ujeedada loo samaynayo roob doonta iyo isu soo baxani tahay in Rabi SW lagu baryo isla markaana ay waajib tahay marka raxmaadku yaraadaan oo ka dhasha danbiga dadka in Illaahay SW loo noqdo oo loo toobad keeno ducadana wada jir laysugu darsado. 